Kort før klokken 23 truede en mand ekspedienten til at udlevere 4000 kroner. Ekspedienten så ikke noget våben, men røveren sagde, at han havde en pistol. Røveren forlod herefter butikken til fods. Politiets teknikere undersøgte kort efter gerningsstedet, og undersøgelserne vil sammen med videoovervågningen fra butikken blive brugt i opklaringsarbejdet. Nordjyllands Politi efterlyser vidner, der kan have set røveren. Han var iført rød hættetrøje med en hvid jakke udover og mørke bukser. Han beskrives som ca. 20 år gammel, 180 centimeter høj og almindelig af bygning Oplysninger i sagen kan gives til Nordjyllands Politi på telefon 114

Opsummering:
Q8 på Søndergade i Frederikshavn blev i går aftes udsat for røveri